cyanic-selkie/wikianc huggingface dataset:
গুরগাঁও গাং
জনসংখ্যার উপাত্ত
ভারতের ২০০১ সালের আদম শুমারি অনুসারে গুরগাঁও গাং শহরের জনসংখ্যা হল ১৭,১০০ জন। এর মধ্যে পুরুষ ৫৪% এবং নারী ৪৬%।
এখানে সাক্ষরতার হার ৭০%। পুরুষদের মধ্যে সাক্ষরতার হার ৭৬% এবং নারীদের মধ্যে এই হার ৬৩%। সারা ভারতের সাক্ষরতার হার ৫৯.৫%, তার চাইতে গুরগাঁও গাং এর সাক্ষরতার হার বেশি।
এই শহরের জনসংখ্যার ১৫% হল ৬ বছর বা তার কম বয়সী।
নু জুয়ান জেলা
২০১৮ সালের শুমারি হিসাবে জেলার জনসংখ্যা ৭২০০০। জেলাটি ৮৬০ কিমি² এলাকা জুড়ে রয়েছে । জেলার রাজধানী ইয়েন ক্যাটে অবস্থিত।
এড কাউয়ান
ঘরোয়া প্রথম-শ্রেণীর অস্ট্রেলীয় ক্রিকেটে নিউ সাউথ ওয়েলস, সিডনি সিক্সার্স ও তাসমানিয়া এবং ইংরেজ ক্রিকেটে ব্রিটিশ ইউনিভার্সিটিজ, গ্লুচেস্টারশায়ার ও নটিংহ্যামশায়ার দলের প্রতিনিধিত্ব করেন। দলে তিনি মূলতঃ বামহাতে উদ্বোধনী ব্যাটসম্যান হিসেবে খেলতেন। এছাড়াও, ডানহাতে ডানহাতে লেগ ব্রেক বোলিংয়ে পারদর্শী ছিলেন ‘ফ্রেড’ ডাকনামে পরিচিত এড কাউয়ান।
শৈশবকাল
নিউ সাউথ ওয়েলসের মস ভ্যালভিত্তিক টিউডর হাউজ স্কুলে ভর্তি হন। এরপর, নিউ সাউথ ওয়েলসের বেলেভ্যু হিলভিত্তিক ক্রান্সব্রুক স্কুলে পড়াশুনো করেন। এখানে অবস্থানকালেই মাত্র ১৪ বছর বয়সে বিদ্যালয়ের প্রথম একাদশের পক্ষে ২১৮ রানের অপরাজিত ইনিংস খেলেন। এরপর, নিউ সাউথ ওয়েলস চ্যাম্পিয়নশীপে অনূর্ধ্ব-১৭ বছর বয়সী দলে খেলেন। দ্বাদশ শ্রেণীতে অধ্যয়নকালীন অস্ট্রেলিয়া অনূর্ধ্ব-১৯ দলের সদস্যরূপে শ্রীলঙ্কা গমনার্থে তাকে দলে রাখা হয়। সিডনি বিশ্ববিদ্যালয় ক্রিকেট ক্লাবে খেলেন ও ২০০৫ সালে এনএসডব্লিউ’র পক্ষে অভিষেক ঘটে তার।
তরুণ অবস্থায় ১৯৯৮-৯৯ মৌসুমে সিডনিতে অনূর্ধ্ব-১৭ দলের জাতীয় চ্যাম্পিয়নশীপে অংশ নেন। এ পর্যায়ে নিউ সাউথ ওয়েলসের খেলোয়াড় হিসেবে ব্যক্তিগত সর্বোচ্চ রানের রেকর্ড গড়েন। এসিটি’র বিপক্ষে ২১৮ রানের অপরাজিত ইনিংস খেলে টুর্নামেন্টের ইতিহাসে সর্বোচ্চ রানধারীর মর্যাদা পান। এছাড়াও, ২০০০ সালে শ্রীলঙ্কায় অনুষ্ঠিত অনূর্ধ্ব-১৯ বিশ্বকাপে অস্ট্রেলিয়া দলের সদস্য ছিলেন। ক্রিকেটের পাশাপাশি পড়াশুনো চালিয়ে যান। বাণিজ্যে স্নাতকধারী হিসেবে বিনিয়োগকারী ব্যাংকে বিশ্লেষক হিসেবে কাজ করেন ও অ্যাপ্লাইড ফিন্যান্স বিষয়ে স্নাতকোত্তর শ্রেণীতে পড়াশুনো করেন।
প্রথম-শ্রেণীর ক্রিকেট
২০০৩ সাল থেকে ২০১৮ সাল পর্যন্ত ১.৭৮ মিটার উচ্চতার অধিকারী এড কাউয়ানের প্রথম-শ্রেণীর খেলোয়াড়ী জীবন চলমান ছিল। ২০০৮-০৯ মৌসুমে তাসমানিয়ায় চলে যাবার পর এড কাউয়ানের খেলোয়াড়ী জীবনের ব্যাপক উন্নতি ঘটে। তবে, নিউ সাউথ ওয়েলসে থাকাকালীন তাকে শক্ত ব্যাটিংসমৃদ্ধ দলের নিয়মিত সদস্য হতে যথেষ্ট প্রতিদ্বন্দ্বিতায় অবতীর্ণ হতে হতো। প্রথম মৌসুমে টাইগার্সের পক্ষে শেফিল্ড শিল্ডের প্রত্যেক খেলায় অংশগ্রহণের সুযোগ দেয়া হয়। ৫৩.১৬ গড়ে ৯৫৭ রান তুলে প্রতিযোগিতায় দ্বিতীয় সর্বোচ্চ রান সংগ্রাহকের মর্যাদাপ্রাপ্ত হন। এ পর্যায়ে তিনি খেলোয়াড়ী জীবনের সেরা ২২৫ রান তুলেন। এরপর, ২০১০ সালের মৌসুম বহির্ভূত সময়ে অস্ট্রেলিয়া এ-দলের সদস্যরূপে শ্রীলঙ্কা এ-দলের বিপক্ষে শতরানের ইনিংস খেলেন। তবে, ব্লুজ দলের পক্ষে নিজস্ব শেষ গ্রীষ্মে মাত্র তিনটি প্রথম-শ্রেণীর খেলায় অংশ নিতে পেরেছিলেন ও তার স্থান দখলে অন্যের মনোসংযোগের কারণ হয়ে দাঁড়ান।
অস্ট্রেলিয়ার ঘরোয়া ক্রিকেটের অন্যতম দার্শনিক চরিত্রের অধিকারী ও টুইটারের অন্যতম সেরা ব্যবহারকারী হিসেবে থাকলেও ক্রিকেটের সুযোগ-সুবিধা লাভে সর্বদাই মনোনিবেশ ঘটাতেন। ২০১০ সালে নেদারল্যান্ডসের ক্লাব ক্রিকেটে অংশ নেন। এছাড়াও, স্কটল্যান্ডের পক্ষে একদিনের কাউন্টি প্রতিযোগিতায় খেলেন। ২০০৩ সালে ছাত্র বিনিময়ের আওতায় অক্সফোর্ড ব্রুকস বিশ্ববিদ্যালয়ে যান। অক্সফোর্ড দলের সদস্যরূপে ইংরেজ কাউন্টি দলগুলোর বিপক্ষে প্রথম-শ্রেণীর খেলায় অংশ নেন। এরপর, ব্রিটিশ ইউনিভার্সিটিজ দলের পক্ষে খেলার জন্যে মনোনীত হন ও জিম্বাবুয়ের বিপক্ষে ১৩৭ রানের অপরাজিত ইনিংস খেলেন। একই মৌসুমে রাজ্য দলের পক্ষে খেলতে শুরু করেন। তিন খেলায় অংশ নেয়ার পর গাব্বায় চূড়ান্ত খেলায় তাকে দ্বাদশ খেলোয়াড় হিসেবে রাখা হয়। পরের গ্রীষ্মে ক্লাবের খেলায় ব্যাটিংকালে বাম পায়ে আঘাত পেলে তার খেলোয়াড়ী জীবন বাঁধাগ্রস্ত হয়।
দল পরিবর্তন
২০০৯ সালে এড কাউয়ান তাসমানিয়ান টাইগার্সের সাথে যুক্ত হন। সেখানে তিনি সফলতম মৌসুম অতিবাহিত করেন। নিজ মাঠে অনুষ্ঠিত প্রথম খেলায় সাউথ অস্ট্রেলিয়ার বিপক্ষে ২২৫ রান তুলেন তিনি। এরপর তিনি আরও দুইটি শতরানের ইনিংস খেলেন। বেলেরিভ ওভালের পর ফোর্ড র‍্যাঞ্জার কাপ চ্যাম্পিয়নশীপে আরেকটি করেন। ২০১১ সালে ২০১০-১১ মৌসুমে শেফিল্ড শিল্ড মৌসুমকে ঘরে ‘ইন দ্য ফায়ারিং লাইন’ শীর্ষক দিনপঞ্জীভিত্তিক গ্রন্থ প্রকাশ করেন।
জুন, ২০১০ সালে শ্রীলঙ্কা গমনার্থে অস্ট্রেলিয়া এ-দলের সদস্য করা হয়। সেখানে তিনি শতরানের ইনিংস খেলে দলকে সিরিজ জয়ে ভূমিকা রাখেন। চার খেলায় চারটি শতরানের ইনিংস খেলে দূর্দান্ত ক্রীড়াশৈলী সকলের মাঝে ছড়িয়ে দেন। ২০১১-১২ মৌসুমে ভারত দলের অস্ট্রেলিয়া সফরের পূর্বে এ খেলা উপহার দেন তিনি। ফলশ্রুতিতে, বক্সিং ডে টেস্টে তাকে অস্ট্রেলিয়া দলের সদস্যরূপে যুক্ত করা হয়।
আন্তর্জাতিক ক্রিকেট
সমগ্র খেলোয়াড়ী জীবনে আঠারোটি টেস্টে অংশগ্রহণ করেছেন এড কাউয়ান। ২৬ ডিসেম্বর, ২০১১ তারিখে মেলবোর্নে সফরকারী ভারত দলের বিপক্ষে টেস্ট ক্রিকেটে অভিষেক ঘটে তার। ১০ জুলাই, ২০১৩ তারিখে নটিংহামে স্বাগতিক ইংল্যান্ড দলের বিপক্ষে সর্বশেষ টেস্টে অংশ নেন তিনি।
২০১১ সালের বক্সিং ডে টেস্টে ভারতের বিপক্ষে টেস্ট ক্রিকেটে অভিষেক পর্ব সম্পন্ন হয় তার। পূর্ববর্তী মৌসুমে প্রথম-শ্রেণীর খেলা থেকে ৬৪.২২ গড়ে রান সংগ্রহ করেছিলেন। সাবেক ও বিখ্যাত অস্ট্রেলীয় ক্রিকেটার ডিন জোন্স তাকে ব্যাগি গ্রীন ক্যাপ পরিধান করে দেন। ভারতের বিপক্ষে অষ্টাদশ উদ্বোধনী ব্যাটসম্যান হিসেবে অভিষেকে ৬৮ রানের অর্ধ-শতরানের ইনিংস খেলেন। ২০১১-১২ মৌসুমে সফরকারী ভারত দলের বিপক্ষে ঐ সিরিজের চার টেস্টেই তিনি অংশ নেন। ডেভিড ওয়ার্নারের সাথে ব্যাটিং উদ্বোধনে নামেন তিনি। অস্ট্রেলিয়া ৪-০ ব্যবধানে সিরিজ জয় করেন। সবমিলিয়ে ৩৪.৩৩ গড়ে ২০৬ রান তুলেন তিনি। এছাড়াও, পার্থে ৭৪ রানের আরেকটি অর্ধ-শতরানের ইনিংস খেলেছিলেন।
দক্ষিণ আফ্রিকার মুখোমুখি
তবে, ঐ বছরের শেষদিকে ওয়েস্ট ইন্ডিজ সফরে তিনি কম সফলতা পান। কেবল একটি অর্ধ-শতরান করেন। ১২ নভেম্বর, ২০১২ তারিখে নিজস্ব প্রথম টেস্ট শতরানের সন্ধান পান। এক বছর পূর্বে ঐ দিনই তার পরামর্শক ও সাবেক শিক্ষক পিটার রোবাকের মৃত্যু হয়। কাউয়ান এ শতরানটি রোবাকের সম্মানে উৎসর্গ করেন। তবে, দক্ষিণ আফ্রিকার বিপক্ষে বাদ-বাকী টেস্টগুলো থেকে আর কোন শতরান করতে না পারায় সমালোচিত হন। ঐ সিরিজে পাঁচ ইনিংস খেলে তিনি ২২৮ রান তুলেন। ঐ শতরানের পাশাপাশি ওয়াকায় শেষ খেলায় অর্ধ-শতরান করেছিলেন তিনি।
ভারত গমন
২০১২ সালে শ্রীলঙ্কার বিপক্ষে বেশ বাজেভাবে খেলা শুরু করেন। হোবার্টে নিজ শহরের মাঠে সিরিজের প্রথম টেস্টের প্রথম ইনিংসে ৪ রান তুলেন। তবে, দ্বিতীয় ইনিংসে ৫৬ রান তুলেন। এ পর্যায়ে ডেভিড ওয়ার্নারের সাথে উদ্বোধনী জুটিতে ১৩২ রান তুলেন।
২০১২-১৩ মৌসুমে অস্ট্রেলিয়া দলের সদস্যরূপে ভারত গমন করেন। মোহালিতে ২৩৮ বল মোকাবেলা করে ৮৬ রান সংগ্রহ করেন। ভারতের মাটিতে তিনি ও ওয়ার্নার ১৩৯ রান তুলে অস্ট্রেলিয়ার উদ্বোধনী জুটিতে সর্বোচ্চ রান সংগ্রহের কৃতিত্ব দেখান। চতুর্থ টেস্টে ৩৮ রান তুলে রবিচন্দ্রন অশ্বিনের শিকারে পরিণত হন। সিরিজ শেষে তিনি দ্বিতীয় সর্বোচ্চ রান সংগ্রাহক হন ও স্বল্পসংখ্যক তারকাদের অন্যতম হিসেবে ব্যর্থ সফর শেষ করেন।
এরপর তাকে ইংল্যান্ড গমনার্থে অ্যাশেজ সফরে রাখা হয়। পরাজিত হওয়া ঐ সিরিজে একটি খেলায় অংশ নিয়ে ০ ও ১৪ রান তুলেন। পরবর্তীকালে এটিই জাতীয় দলে তার সর্বশেষ খেলা হিসেবে পরিগণিত হয়।
অবসর
২০১৭-১৮ মৌসুমের জেএলটি ওয়ান-ডে কাপে নিউ সাউথ ওয়েলসের পক্ষে প্রত্যেক খেলায় অংশ নিয়েছিলেন। তাসমানিয়ার বিপক্ষে এ প্রতিযোগিতায় সেরা খেলা প্রদর্শনে সচেষ্ট হন। ইনিংসের শেষদিকে নেমে চারটি চার ও একটি ছক্কা সহযোগে ৩২ বলে অপরাজিত ৫১ রান সংগ্রহ করেছিলেন তিনি। ঐ প্রতিযোগিতা শেষে বিতর্কিতভাবে ২০১৭-১৮ মৌসুমের শেফিল্ড শিল্ড প্রতিযোগিতায় নিউ সাউথ ওয়েলস দলের প্রথম খেলায় অংশগ্রহণ করা থেকে নিজেকে বিরত রাখেন। পূর্ববর্তী মৌসুমে পুরো প্রতিযোগিতায় সর্বোচ্চ রান সংগ্রাহক হওয়া সত্ত্বেও তার পরিবর্তে ড্যানিয়েল হিউজকে স্থলাভিষিক্ত করা হয়। অস্ট্রেলীয় অধিনায়ক স্টিভ স্মিথ এ সিদ্ধান্তকে স্বাগতঃ জানান। তিনি ড্যানিয়েল হিউজকে অস্ট্রেলিয়ার পক্ষে আন্তর্জাতিক খেলোয়াড় হিসেবে দেখতে চান।
মার্চ, ২০১৮ সালে প্রথম-শ্রেণীর ক্রিকেট থেকে নিজের অবসর গ্রহণের কথা ঘোষণা করেন এড কাউয়ান।
ব্যক্তিগত জীবন
২০০৫ সালে অস্ট্রেলিয়া বনাম পাকিস্তানের মধ্যকার খেলায় এসসিজি মেম্বার্স বার থেকে তাকে পাঁচ মিনিটের জন্যে ত্রয়োদশ খেলোয়াড় হিসেবে মাঠে নামার জন্যে আমন্ত্রণ জানানো হয়। তিনি আচ্ছাদন পড়তে অস্বীকার করেন। কেননা, তিনি বিশ্বাস করেন যে, তিনি এর উপযুক্ত নন। এরপর, রাজ্যের একদিনের দলে দ্বাদশ খেলোয়াড় হিসেবে অংশ নেয়ার পর যখন এনএসডব্লিউ কর্তৃপক্ষ আকস্মিকভাবে তাকে ব্যাগি ব্লু প্রদান করে, তখন তিনি ক্রিকেট এনএসডব্লিউ প্রধান ডেভ গিলবার্টের কার্যালয়ে যান ও তা ফেরৎ দেন। এ পর্যায়ে তিনি বলেন যে, যখন তিনি ক্যাপ পরিধান করবেন তখন তিনি তা নেবেন।
২০১৫ সালে ‘ডেথ অব এ জেন্টলম্যান’ শীর্ষক ক্রিকেট বিষয়ক প্রামাণ্যচিত্রে এড কাউয়ানের উপস্থিতি ছিল।
সেরা অবদান
১৯ ডিসেম্বর, ২০১২ তারিখ অনুযায়ী
আফিম
আফিম বা পপি (Opium poppy) (বৈজ্ঞানিক নাম: Papaver somniferum) থেকে আফিম এটি তৈরি হয়। পরিবার Papaveraceae. আফিমে রয়েছে ১.৫ ভাগ মরফিন, ০.৫ ভাগ নারকোটিন, ০.১ ভাগ কোডেইন, ০.১ ভাগ পেপাভারেন, ০.৫ ভাগ থিবেইন। আফিমের ত্রিশটি প্রজাতি থেকে পেপাভিরুবিন্স জাতীয় একশ'র বেশি এলকালয়েডস পাওয়া গেছে।
বিবরণ
আফিম বর্ষজীবী খাড়া বীরুৎ। ফুল সাদা, গোলাপী, লাল, বেগুনি অথবা বিবিধ বর্ণের। ফুল ৩ থেকে ৪ সেমি হয়। ফল ক্যাপসিউল, গোলকাকার, উপগোলকাকার। আফিমের বীজ ৩ মিলি। দো-আঁশ মাটি পপি চাষের উপযোগী।
ব্যবহার
সব পপি ফুল থেকে মাদক দ্রব্য তৈরি হয় না, পপি ফুলের আবার অনেক নিরীহ প্রজাতি রয়েছে যা বাগানে শোভা পায়। নিরীহ দর্শন এই গাছটি একটি মাদক দ্রব্যের গাছ। ফল যখন পরিপক্ব হয় তখন ব্লেড দিয়ে ফলে গায়ে গভীর করে আঁচড় দেওয়া হয়। ফলে ৫ থেকে ৬ ঘণ্টা পর এর ফল থেকে কষ বের হয় এবং চাষীরা তা সংগ্রহ করে এটাই হলো আফিমের কাঁচামাল। এর পর বিভিন্ন রাসায়নিক প্রক্রিয়ায় অন্যান্য উপজাত জৈব রাসায়নিক দ্রব্য বানানো হয়। এটি থেকে হিরোইন ছাড়াও মরফিন পাওয়া যায়, যা ঔষধ হিসেবে ব্যবহৃত হয়। ফলের বীজগুলি তরকারি হিসেবে ব্যবহৃত হয়। বিজের নাম পোস্তদানা। ফলের খোসার নাম পোস্তঢেড়ী। গাছটির বোটানিক্যাল নাম Papaver Somniferum Linn.
সি কে মণিসঙ্কর
সি কে মণিসঙ্কর ভারতের বন্দর নগরী কোচির ১৬তম উপ-মেয়র। তিনি প্রকাশ্য ব্যালটের মাধ্যমে নির্বাচিত হয়েছিলেন।
আল-খানকাহ আল-সালাহিয়া মসজিদ
আল-খানকাহ আল-সালাহিয়া মসজিদ (مسجد الخانقاه الصلاحية , אל-ח'נקה א-צלאחיה) চার্চ অব দ্য হলি সেপালচারের উত্তরে জেরুসালেমের পুরনো শহরের খ্রিস্টান মহল্লায় অবস্থিত।
ইতিহাস
মসজিদটি জেরুসা লেমের ল্যাটিন পেট্রিয়ার্কের প্রাক্তন প্রাসাদের স্থলে অবস্থিত। ১১৮৭ সালে সালাহউদ্দিন এর কাছে জেরুসা লেমের ক্রুসেডরগণের আত্মসমর্পণের পর এটি একটি মসজিদে পরিণত করা হয়। এর মিনারটি ১৪১৭ সালে নির্মিত হয়েছিল।
হলি সেপালচারের পার্শ্ববর্তী দুই মসজিদ
এই মসজিদের মিনারের অনুরূপ, হলি সেপালচার গির্জার অপর পার্শ্বে অবস্থিত উমর মসজিদে প্রায় অভিন্ন একটি মিনার রয়েছে। দুটি মিনার স্পষ্টতই একটি জোড়া হিসাবে নির্মিত হয়েছিল; দুটি মিনারকে সংযোগকারী রেখা গির্জার ভিতরে যিশুর সমাধির দরজাকে ছেদ করে এবং মিনারগুলি সেই দরজা থেকে সমদূরত্বে অবস্থিত ও মিনারদ্বয়ের ভূমি ভিন্ন উচ্চতার হওয়া সত্ত্বেও তাদের শীর্ষদ্বয়ের উচ্চতা সমান। মার্ফি-ও'কনর এর মতে মামলুক শাসকদের হয়তো "দ্য হলি সেপালচারকে 'অকার্যকর' করার" উদ্দেশ্য ছিল, যেহেতু ইসলাম ঈসার ক্রুশবিদ্ধকরণ এবং মৃত্যুর ধারণাকে সমর্থন করে না।
কালীর বাজার ইউ. পি. উচ্চ বিদ্যালয়
'''কালীর বাজার ইউ. পি. উচ্চ বিদ্যালয়''' বাংলাদেশের কুমিল্লা অঞ্চলের একটি শিক্ষা প্রতিষ্ঠান।
ইতিহাস
১৯৪৩ সালে এই স্কুলটি প্রতিষ্ঠিত হয়। স্বাধীন বাংলা হওয়ার পরবর্তী সময়ে, স্কুলের ভবন ও অবকাঠামোগত উন্নয়ন শুরু হয় এবং শিক্ষা প্রদান পদ্ধতির উন্নয়ন ঘটানো হয়।
বসন্ত আক্রমণ
১৯১৮ খ্রিষ্টাব্দের  'বসন্ত আক্রমণ'   বা   'কাইজারশ্লাখট্'   (কাইজার এর যুদ্ধ), এছাড়াও   'লুডেনডর্ফ আক্রমণ' নামে পরিচিত অাক্রমণটি ছিল প্রথম বিশ্বযুদ্ধে জার্মানীর পশ্চিমে অবস্থিত উত্তর-পশ্চিম ইউরোপ অভিমুখে বা ওয়েস্টার্ন ফ্রন্ট বরাবর জার্মান বাহিনীর একটি ধারাবাহিক আক্রমণ, যা ২১ শে মার্চ ১৯১৮ খ্রিষ্টাব্দে শুরু হয় এবং যাকে উভয়পক্ষ ১৯১৪ খ্রিষ্টাব্দ অবধি যুদ্ধক্ষেত্র হতে শত্রু সীমার অভ্যন্তরে সবচেয়ে দীর্ঘতম অগ্রগতি হিসেবে চিহ্নিত  করেছিল।  জার্মানরা অনুধাবন করতে পেরেছিল যে বিজয়ের জন্য তাদের অবশিষ্ট একমাত্র সুযোগ হল মার্কিন যুক্তরাষ্ট্রের অপ্রতিরোধ্য পরিমাণ সেনা এবং যুদ্ধ সামগ্রী সম্পূর্ণরূপে মোতায়েনের পূর্বে মিত্রশক্তিকে পরাজিত করা। তাছাড়া রাশিয়ার আত্মসমর্পণ (ব্রেস্ট-লিটভ্স্ক চুক্তি) দ্বারা মুক্ত প্রায় ৫০ টি জার্মান ডিভিশন বাহিনীতে যুক্ত হওয়ায় জার্মানদের সেনা সংখ্যায় অস্থায়ী শ্রেষ্ঠত্ব ছিল।
কালীর বাজার ইউ. পি. উচ্চ বিদ্যালয়
বর্তমান অবস্থা
বর্তমানে স্কুলটিতে প্রায় ১১০০ শিক্ষার্থী এবং ১৩ জন শিক্ষক-শিক্ষিকা রয়েছেন।
পোশাক
স্কুলের নির্দিষ্ট পোশাক হল ছেলেদের সাদা শার্ট, নীল প্যান্ট ও সাদা জুতো এবং মেয়েদের নীল স্কাট ও সাদা পায়জামা। ফুল হাতা বা হাফ হাতা দুটোই গ্রহণযোগ্য। এছাড়া শীতকালে নীল রঙের সোয়েটারও ইউনিফরমের অন্তর্ভুক্ত। শার্টের পকেটে স্কুলের মনোগ্রামযুক্ত ব্যাজ থাকা আবশ্যক।
বসন্ত আক্রমণ
আক্রমণের পূর্ব পর্যন্ত কোন পরিষ্কার উদ্দেশ্য স্থির করা ছিল না এবং অভিযান শুরু করার পরেও আক্রমণের লক্ষ্যবস্তু রণক্ষেত্রের পরিস্থিতি অনুযায়ী প্রতি মুহূর্তে পরিবর্তিত হতে থাকে। মিত্রবাহিনী তাদের মূল বাহিনীকে গুরুত্বপূর্ণ স্থানগুলোতে সংঘবদ্ধ করেছিল আর কৌশলগতভাবে কম গুরুত্বপূর্ণ জায়গাগুলো যা বছরের পর বছর যুদ্ধে বিধ্বস্ত, সেগুলোকে হালকাভাবে সুরক্ষা প্রদান করেছিল।
কালীর বাজার ইউ. পি. উচ্চ বিদ্যালয়
ভর্তি
সাধারণত শিক্ষার্থীরা ষষ্ঠ শ্রেণীতে ভর্তি হওয়ার সুযোগ লাভ করে। এজন্য শিক্ষার্থীদের তুমুল প্রতিদ্বন্দ্বীতামূলক অবস্থায় ভর্তি হতে হয়। কোন শিক্ষার্থী অন্য কোন সরকারি স্কুল থেকে ট্রান্সফার সার্টিফিকেটের মাধ্যমে উপরের ক্লাসগুলোতে ভর্তি হওয়ার সুযোগ পেতে পারে।
বসন্ত আক্রমণ
জার্মানরা তাদের যুদ্ধের রসদ এবং জনবল তাদের রণক্ষেত্রে অগ্রগতির দ্রুততা অনুযায়ী সরবরাহ করতে পারছিল না। তাদের দ্রুতগতিসম্পন্ন স্টোর্মট্রুপার, যারা আক্রমণের সম্মুখভাগে ছিল, তারা লম্বা সময় টিকে থাকার জন্য প্রয়োজনীয় রসদ এবং গোলাবারুদ সাথে নিতে পারছিল না এবং সকল জার্মান আক্রমণ নিঃশেষিত হয়ে যায় যুদ্ধের রসদ সরবরাহে ঘাটতির অংশ হিসেবে।
১৯১৮ খ্রিষ্টাব্দের এপ্রিল নাগাদ জার্মান বাহিনী কর্তৃক মিত্র ব্যূহ ভেদ করার আশঙ্কা নির্মূল হয়ে যায়। জার্মান বাহিনী ভারী পরিমাণ হতাহতের সম্মুখীন হয় এবং এমন সব জায়গা দখলে সক্ষম হয় যার গুরুত্ব নিয়ে সন্দেহ করা যায় এবং যা জার্মান ক্ষয়িষ্ণু বাহিনীর পক্ষে ধরে রাখাও অসম্ভব ছিল। ১৯১৮ খ্রিষ্টাব্দের আগস্ট নাগাদ মিত্র বাহিনী আমেরিকার ১০-২০ লক্ষ নতুন সৈন্য পুষ্ট হয়ে এবং নতুন আর্টিলারি কৌশল ও সমরনীতি ব্যবহার করে পাল্টা আক্রমণ চালায়। এই ১০০ দিনের আক্রমণ জার্মানদেরকে তাদের বসন্ত আক্রমণে অধিকৃত জায়গাগুলো থেকে হটিয়ে দেয় বা পিছু হটতে বাধ্য করে এবং হিন্ডেনবার্গ লাইন এর বিলুপ্তি ঘটায় এবং নভেম্বর নাগাদ জার্মান সাম্রাজ্যের আত্মসমর্পণ নিশ্চিত করে।
তথ্যসূত্র
বইসমূহ
হেনরি মোসলে
হেনরি গুইন জেফ্রিস মোসলে (ইংরেজি: Henry Gwyn Jeffreys Moseley; জন্ম ২৩ নভেম্বর১৮৮৭ - মৃত্যু ১০ আগস্ট ১৯১৫), একজন ইংরেজ পদার্থবিদ। তিনি আণবিক সংখ্যার পূর্ববর্তী তত্ত্বীয় এবং রাসায়নিক ধারণার উন্নতি সাধনে ব্যাপক অবদান রেখেছেন। এরই হাত ধরে এক্সরে বর্ণালীতে মোসলে সূত্রের আবির্ভাব ঘটে। মোসলে সূত্রানুসারে পর্যায় সারণীর অনেক মৌলকে শ্রেণীবদ্ধ করা হয়েছে।
জীবনী
মোসলে ইংল্যান্ডের দক্ষিণ উপকূলে অবস্থিত ওয়েমাউথ, ডরসেটে ১৮৮৭ সালে জন্মগ্রহণ করেন। মোসলের পিতা হেনরি নট্টিজ মোসলে একজন জীববিজ্ঞানী ছিলেন। তিনি অক্সফোর্ড বিশ্ববিদ্যালয়ের প্রফেসর ছিলেন। মোসলে তরুন বয়সেই পিতাকে হারান। মোসলের মায়ের নাম আমাবেল জি. জে. মোসলে। মোসলের বাবার মৃত্যুর পরে আমাবেল অক্সফোর্ডের প্রাণীবিজ্ঞানের অধ্যা[পক উইলিয়াম জনসন সোল্লাসকে বিয়ে করেন।
মোসলে স্কুলে খুবই মেধাবী ছাত্র ছিলেন। তিনি এটন মহাবিদ্যালয়ে যোগদানের জন্য রাজা বৃত্তি লাভ করেন। ১৯০৬ সালে তিনি এটনে রসায়ন এবং পদার্থ পুরস্কার অর্জন করেন। অক্সফোর্ড বিশ্ববিদ্যালয় থেকে ১৯১০ সালে স্নাতক পাশ করার পরে মোসলে স্যার আর্নেস্ট রাদারফোর্ডের তত্ত্বাবধানে ডেমোনস্ট্রাটর পদে ম্যানচেষ্টার বিশ্ববিদ্যালয়ে যোগ দেন।
ইসহাক কুরিক্কাল
ইসহাক কুরিক্কাল কেরালা বিধানসভা সদস্য হিসাবে ১৯৮৪ থেকে ২০০৬ পর্যন্ত কেরলমালাপ্পুরম জেলার মঞ্জেরীর এর প্রতিনিধিত্ব করেছেন। ২৩ এপ্রিল ২০১৩-তে তিনি মঞ্জেরি পৌরসভার চেয়ারম্যান ও কাউন্সিলর পদ থেকে পদত্যাগ করেন।
তারুকাস ভেনোসাস
ভেইনড পিয়েরট (বৈজ্ঞানিক নাম: Tarucus venosus (Moore]) 'লাইসিনিডি' গোত্রের এবং 'পলিয়োম্যাটিনি' উপগোত্রের অন্তর্ভুক্ত ছোট আকার বিশিষ্ট প্রজাতি। ভারতএ এই প্রজাতির অধীনে কোন উপ-প্রজাতি তালিকাভুক্ত নেই।
আকার
ভেইনড পিয়েরট এর প্রসারিত অবস্থায় ডানার আকার ২৭-৩১ মিলিমিটার দৈর্ঘ্যের হয়।
গলওয়ে ভিন্ডিকেটর
গলওয়ে ভিন্ডিকেটর একটি সংবাদপত্র ছিল, যা আয়ারল্যান্ডের গলওয়েতে ১০ জুলাই ১৮৪১ থেকে ৪ নভেম্বর ১৮৯৯ পর্যন্ত চালু ছিল। এটি ড্যানিয়েল ও'কনেলের কর্মসূচী এগিয়ে নিতে সহায়তা করার জন্য প্রতিষ্ঠিত কয়েকটি সংবাদপত্রের মধ্যে একটি ছিল। এটি মহা দুর্ভিক্ষের প্রভাবকে কভার করার খ্যাতিযুক্ত দৈনিক ছিল। পুরো শিরোনামটি ছিল 'দ্য গলওয়ে ভিন্ডিকেটর এবং কানাট এডভারটাইজার'। পত্রিকাটির ১৮৪৪ থেকে ১৮৯৯ অবধি সংবাদপত্রের পুরোটা ব্রিটিশ লাইব্রেরির সংবাদপত্রের সংগ্রহে পাওয়া যায়, কিছু সংখ্যা ব্রিটিশ নিউজপেপার সংরক্ষণাগারে ডিজিটালাইজড আকারে রয়েছে।
তথ্যসূত্র
ব্রিটিশ সংবাদপত্র সংরক্ষণাগার
আয়ারল্যান্ড: প্রেসের মাধ্যমে রাজনীতি ও সমাজ, ১৭৬০-১৯২২ গল গ্রুপে
রূপসী বাংলা (টেলিভিশন চ্যানেল)
রুপসী বাংলা বাংলা ভাষার একটি বিনোদন টেলিভিশন চ্যানেল যেটি যাত্রা শুরু করে ৩১ আগস্ট ২০০৯। চ্যানেলটিতে আপাতবাস্তব টেলিভিশন অনুষ্ঠান, আরথ-সামাজিক অনুষ্ঠান, খবর, হাসির অনুষ্ঠান এবং পূর্ণদীর্ঘ চলচ্চিত্র প্রদর্শন করা হয়। চ্যানেলটির মালিক ভালু কমুনিকেশন লিমিটেড, কলকাতা।
শ্যামা
শ্যামা  (জন্ম নাম: খুরশিদ আখতার; ৭ জুন ১৯৩৫ – ১৪ নভেম্বর ২০১৭) ছিলেন একজন ভারতীয় চলচ্চিত্র অভিনেত্রী। তিনি ১৯৪৫ থেকে ১৯৮০ সাল পর্যন্ত তিনি বলিউড অঙ্গনে বিচরণ করেছিলেন। তিনি ১৯৫৪ সালের আর পার চলচ্চিত্রের জন্য সর্বাধিক পরিচিত।
জন্ম
তিনি ১৯৩৫ সালের ৭ জুন তারিখে, লাহোরে একটি মুসলিম সম্ভ্রান্ত পরিবারে জন্মগ্রহণ করেন এবং তার জন্মনাম খুরশিদ আখতার নামকরণ করা হয়।
কর্মজীবন
শ্যামা ১৯৪০ এর দশকে লাহোর থেকে মুম্বাইয়ে এসেছিলেন। শিশু শিল্পী হিসাবে তার কর্মজীবন শুরু হয়, যার মধ্যে থেকে জিনাত (১৯৪৫) এবং মীরাবাই (১৯৪৭) রয়েছে।
নির্বাচিত চলচ্চিত্রসমূহ
• পায়েল কি ঝংকার (১৯৮০)
• খেল খিলারি কা (১৯৭৭) - মিসেস খয়রাসিয়াল
• খেল খেল ম্যায় (১৯৭৫)
• সিয়াক (১৯৭৫)
• আজনাবি (১৯৭৪)
• নয়া দিন নয়ি রাত (১৯৭৪) - ব্রাথেল মাদামি
• হানিমুন (১৯৭৩) - লক্ষ্মী চৌধুরী
• প্রভাত (১৯৭৩) - চম্পাবাই
• সুরাজ অর চন্দা (১৯৭৩)
• গমিত কে কিনারে (১৯৭২)
• শাদি কি বাত (১৯৭২) - বাসন্তির মা
• জিন্দেগি জিন্দেগি (১৯৭২) - মিতার চাচী
• সাওয়ান বাধন (১৯৭০)
• মাস্তানা (১৯৭০) - মিসেস ধনরাজ
• বেটি (১৯৬৯) - কমলা বর্মা
• আগ (১৯৬৭)
• মিলন (১৯৬৭)
• দি দিয়া দার্দ লিয়া (১৯৬৬) - মালা
• জানোয়ার (১৯৬৫) - সীমা
• জি চাহতা হ্যায় (১৯৬৪)
• বউরানী (১৯৬৩) - নর্তকী
• ধর বাসাকে দেখো (১৯৬৩)
• জাবাক (১৯৬১)
গীতাঞ্জলি
গীতাঞ্জলি হল রবীন্দ্রনাথ ঠাকুরের লেখা একটি কাব্যগ্রন্থ। এই বইয়ে মোট ১৫৭টি গীতিকবিতা সংকলিত হয়েছে। কবিতাগুলি ব্রাহ্ম-ভাবাপন্ন ভক্তিমূলক রচনা। এর বেশিরভাগ কবিতাতেই রবীন্দ্রনাথ নিজে সুরারোপ করেছিলেন। ১৯০৮-০৯ সালে বিভিন্ন পত্রপত্রিকায় এই কবিতাগুলি প্রকাশিত হয়। এরপর ১৯১০ সালের ৫ সেপ্টেম্বর (১৩১৭ বঙ্গাব্দের ভাদ্র মাসে) গীতাঞ্জলি কাব্যগ্রন্থটি প্রকাশিত হয়। গ্রন্থটি কলকাতার ইন্ডিয়ান পাবলিশিং হাউসের পক্ষে সতীশচন্দ্র মিত্র প্রথম প্রকাশ করেন এবং মুদ্রক ছিলেন কান্তিক প্রেসের মতিলাল গঙ্গোপাধ্যায়।
১৯১২ সালে রবীন্দ্রনাথের সং অফারিংস কাব্যগ্রন্থটি প্রকাশিত হয়। এতে গীতাঞ্জলি ও সমসাময়িক আরও কয়েকটি কাব্যগ্রন্থের কবিতা রবীন্দ্রনাথ নিজে অনুবাদ করে প্রকাশ করেন। ১৯১৩ সালে ইংরেজি কাব্যগ্রন্থটির জন্য রবীন্দ্রনাথ সাহিত্যে নোবেল পুরস্কার পেয়েছিলেন।
২০১০ সালে গীতাঞ্জলি প্রকাশের শতবর্ষ-পূর্তি উপলক্ষে কলকাতা মেট্রোর নাকতলা স্টেশনটির নামকরণ করা হয় "গীতাঞ্জলি মেট্রো স্টেশন"।
রচনা
১৯০৮ সালের পূজার ছুটিতে রবীন্দ্রনাথ ঠাকুর শিলাইদহে গিয়েছিলেন। ছুটির পর ফিরে শান্তিনিকেতনে একটানা পাঁচ মাস ছিলেন। এই সময় তিনি তার বিখ্যাত শান্তিনিকেতন প্রবন্ধ গ্রন্থটি রচনা করেন। পরের বছর বর্ষা ও শরৎ কালে তিনি কিছুদিন শিলাইদহে গিয়েছিলেন। ফিরে কিছুদিন কলকাতায় জোড়াসাঁকো ঠাকুরবাড়িতে কাটান। গীতাঞ্জলি কাব্যগ্রন্থের কবিতা ও গানগুলি শিলাইদহ, শান্তিনিকেতন ও কলকাতায় রচিত হয়। জানা যায়, রবীন্দ্রনাথ এই সময় কঠোর নিরামিশাষী ছিলেন। দেবেন্দ্রনাথ ঠাকুরের আশ্রম পরিচালনার আদেশগুলি এই সময় তিনি কঠোরভাবে মেনে চলতেন। এমনকি অসুস্থতার সময় ডাক্তার আমিষ খাওয়ার পরামর্শ দিলেও, তিনি তা শোনেননি।
গীতাঞ্জলি কাব্যগ্রন্থ রচনার প্রসঙ্গে রবীন্দ্র-গবেষক সুকুমার সেন লিখেছেন: "'উৎসর্গ' আর 'খেয়া'র সময়ে গান লেখা চলিয়াছিল প্রচুর। ইতিমধ্যে (১৩১৪ সালের মাঝামাঝি) কনিষ্ঠ পুত্রের [শমীন্দ্রনাথ ঠাকুর (১৮৯৬-১৯০৭)] আকস্মিক মৃত্যুতে কবিধর্ম কিছুদিনের মতো যেন বিচলিত হইল। তখন শোকবেদনার উৎসাহ হইল এক অভিনব ভক্তিরসে। তাহার মুখ্য প্রকাশ 'গীতাঞ্জলি'তে (১৩১৭)।"
রবীন্দ্র-জীবনীকার প্রভাতকুমার মুখোপাধ্যায়ের মতে: "'প্রায়শ্চিত্ত' [১৯০৯] নাটক লিখতে লিখতে অনেকগুলি গান লিখলেন [রবীন্দ্রনাথ]-তার কয়েকটির মধ্যে 'গীতাঞ্জলি' পর্বের পদধ্বনি শোনা গেল। জীবন গভীর একটা রসের স্তরে প্রবেশ করছে, গানগুলি তারই আগমনী।"
ইংরেজি অনুবাদ
রবীন্দ্রনাথ ঠাকুর নিজেই গীতাঞ্জলি-র কবিতা ও গানগুলি ইংরেজি ভাষায় অনুবাদ করার কাজ শুরু করেছিলেন। মূল বাংলা কাব্যগ্রন্থের অন্তর্গত ৫৩টি গান সং অফারিংস সংকলনে প্রকাশিত হয়। তবে রবীন্দ্রনাথ নিজে সব কটি কবিতা ও গানের অনুবাদ করেননি। কয়েকটি অনুবাদ করেছিলেন ব্রাদার জেমস। ব্রিটিশ কবি ও অনুবাদক জো উইন্টার বাংলাভাষা শিখে মূল বাংলা গীতাঞ্জলি সর্বাংশে ইংরেজি ভাষায় অনুবাদ করেছেন। নিচে গীতাঞ্জলি কাব্যের ১২৫ সংখ্যক গানটি উদ্ধৃত করা হল: আমার এ গান ছেড়েছে তার সকল অলংকার তোমার কাছে রাখেনি আর সাজের অহংকার। অলংকার যে মাঝে প’ড়ে মিলনেতে আড়াল করে, তোমার কথা ঢাকে যে তার মুখর ঝংকার।
তোমার কাছে খাটে না মোর কবির গরব করা– মহাকবি, তোমার পায়ে দিতে চাই যে ধরা। জীবন লয়ে যতন করি যদি সরল বাঁশি গড়ি, আপন সুরে দিবে ভরি সকল ছিদ্র তার।
রবীন্দ্রনাথের করা ইংরেজি অনুবাদে এটি হয়েছে (Gitanjali, verse VII):
গীতাঞ্জলি: সং অফারিংস‎
thumb|right|alt=Close-up of yellowed title page in an old book: "Gitanjali (Song Offerings) by Rabindranath Tagore. A collection of prose translations made by the author from the original Bengali with an introduction by W. B. Yeats. Macmillan and Co., Limited, St. Martin's Street, London, 1913." | গীতাঞ্জলি: সং অফারিংস‎-এর প্রথম ম্যাকমিলান সংস্করণের প্রচ্ছদ, ১৯১৩ গীতাঞ্জলি: সং অফারিংস‎ (ইংরেজি: Gitanjali - Song Offerings) ইংরেজি ভাষায় অনূদিত রবীন্দ্রনাথের প্রথম সংকলনগ্রন্থ। এর কবিতাগুলি পাশ্চাত্যে খুবই সমাদৃত হয়। কিন্তু গ্রন্থদুটির নাম অভিন্ন হলেও ইংরেজি গীতাঞ্জলিতে বাংলা গীতাঞ্জলি'র একচ্ছত্র আধিপত্য নেই। রবীন্দ্রনাথ বাংলা গীতাঞ্জলি'র ১৫৭টি গান/কবিতা থেকে ইংরেজি গীতাঞ্জলিতে (Song Offerings) মাত্র ৫৩টি স্থান দিয়েছেন। বাকি ৫০টি বেছে নিয়েছেন গীতিমাল্য, নৈবেদ্য, খেয়া, শিশু, কল্পনা, চৈতালি, উৎসর্গ, স্মরণ ও অচলায়তন থেকে। গীতিমাল্য থেকে ১৬টি, নৈবেদ্য থেকে ১৫টি, খেয়া থেকে ১১টি, শিশু থেকে ৩টি, কল্পনা থেকে ১টি, চৈতালি থেকে ১টি, উৎসর্গ থেকে ১টি, স্মরণ থেকে ১টি এবং অচলায়তন থেকে ১টি কবিতা/গান নিয়ে তিনি ইংরেজি গীতাঞ্জলির বিন্যাস করেছেন। অর্থাৎ ইংরেজি গীতাঞ্জলিতে তিনি মোট ৯টি গ্রন্থের কবিতা বা গানের সন্নিবেশ ঘটিয়েছেন।
অনুবাদের ইতিহাস
১৯১২ খ্রিষ্টাব্দের শুরুর দিকে রবীন্দ্রনাথের জাহাজযোগে লন্ডন যাওয়ার কথা ছিল। যাত্রার পূর্বে তিনি অর্শ রোগের কারণে অসুস্থ হয়ে পড়েন এবং পদ্মা নদীতে নৌকায় বিশ্রাম নিতে শুরু করেন। এ সময় তিনি তার গীতাঞ্জলি কাব্যগ্রন্থ থেকে সহজ ইংরেজিতে অনুবাদ শুরু করেন। পরবর্তীকালে গীতাঞ্জলি ৫৩টি এবং গীতিমাল্য, নৈবেদ্য, খেয়া প্রভৃতি আরো নয়টি কাব্যগন্থ থেকে ৫০টি - সর্বমোট ১০৩টি কবিতার অনুবাদ নিয়ে একটি পাণ্ডুলিপি তৈরি করেন। এই পাণ্ডুলিপি সঙ্গে করে রবীন্দ্রনাথ ২৭ মে ১৯১২ বোম্বাই বন্দর থেকে বিলেত যাত্রা করেন। যাত্রকালে আরো কিছু কবিতা অনুবাদ করে সংযোজন করেন। তিনি লন্ডনে পৌঁছান ১৬ জুন। এ সময় উইলিয়াম রোটেনস্টাইনের সঙ্গে সাক্ষাৎ হয় এবং পাণ্ডুলিপিটি তাকে দেয়া হয়। তিনি টাইপ করিয়ে পাণ্ডুলিপিটি কবি ইয়েটস সহ আরো কয়েকজন কাব্যবোদ্ধাকে প্রদান করেন। ১৯১২ খ্রিষ্টাব্দের শেষের দিকে লন্ডনে ইন্ডিয়া সোসাইটি কর্তৃক গ্রন্থটি প্রকাশিত হয়। সঙ্গ অফরিংস-এর ভূমিকা লিখেছিলেন স্বয়ং কবি ইয়েটস্‌। এ ভূমিকাটি ছিল একই সঙ্গে আন্তরিক ও যথেষ্ট প্রশস্তিতমূলক।
নিজ অনুবাদে রবীন্দ্রনাথ বেশ স্বাধীনতা নিয়েছিলেন। আক্ষরিক তো নয়ই বরং ভাবানুবাদেরও বেশি ; কখনো কবিতাংশ সংক্ষেপিত করা হয়েছে কখনো বা স্রেফ ভাবার্থ করা হয়েছে ; কেবল কবিতার ভাবসম্পদ অক্ষত রাখা হয়েছে। পুস্তকাকারে প্রকাশ কালে কবি ইয়েটস কিছু সম্পাদনার কাজ করেছিলেন। ইংরেজিভাষী সমালোচকরা সানন্দে তার অনুবাদের উৎকর্ষ স্বীকার করেছেন। তবে এ উৎকর্ষর ক্রমাবনতি হয়েছিল বলে মনে করা হয়। রবীন্দ্রনাথের জীবদ্দশায় ইংরেজ পাঠক ও সমালোচক এবং রবি-জীবনীকার এডওয়ার্ড টম্পসন মন্তব্য করেছেন, "প্রথম দিকের অনুবাদ ছিল নিখুঁত ও মনোরম ; শেষের দিকে অযত্নে ও নৈমিত্তিকভাবে অনুবাদের কাজ সারা হয়েছে"। তবে স্বকৃত অনুবাদ নিয়ে স্বয়ং রবীন্দ্রনাথের মনেই দ্বিধা-দ্বন্দ্ব্ব ছিল। ইয়োরোপে যাওয়ার আগে তিনি অসুস্থ হয়ে পড়ে শিলাইদহে নীত হন, তখন সময় কাটানোর ছলেই তিনি গীতাঞ্জলি’র অনুবাদে হাত দেন। কিন্তু প্রিয় কবিতাগুলোর অনুবাদ তাঁর কাছে সন্তোষজনক মনে হয়নি, মনে হয়েছিল ‘school-boy exercise'। ।
প্রকাশনা ইতিহাস
১৯১২ খ্রিস্টাব্দে লন্ডনের ইন্ডিয়া সোসাইটি কর্তৃক গ্রন্থটি প্রথম প্রকাশিত হয়। এই সংস্করণের মুদ্রণ সংখ্যা ছিল ৭৫০। মূল্য সাড়ে চার শিলিং। এবং আমেরিকায় সোয়া এক ডলার। এতে কবি ইয়েটস-এর ভূমিকা এবং রটেনস্টেইন অঙ্কিত কবির একটি পেন্সিল স্কেচ প্রতিকৃতি সংযোজন করা হয়। পরে ম্যাকমিলান কোম্পানী এই গ্রন্থের দ্বিতীয় সংস্করণ একযোগে লন্ডন ও নিউ ইয়র্ক থেকে প্রকাশ করে। মূল্য কমিয়ে রাখা হয় ইংল্যান্ডে সাড়ে চার শিলিং এবং আমেরিকায় সোয়া এক ডলার। উল্লেখ্য যে ১৯১৮ খ্রিস্টাব্দে ম্যাকমিলান কোম্পানী কর্তৃক প্রকাশিত সংস্করণটিকে প্রামাণ্য ধরা হয়। ১৯১৯ খ্রিস্টাব্দে প্রকাশিত দি রেমিনিসেন্স অনুবাদ গ্রন্থটির শেষে প্রদত্ত বিজ্ঞাপন থেকে দেখা যায় যে ততোদিনে "স্যার রবীন্দ্রনাথ ঠাকুর"-এর গীতাঞ্জলি-র সাঁইত্রিশ সহস্রতম মুদ্রণ বাজারে ছাড়া হয়েছে।
ইয়েটস-এর ভূমিকা
এই সংকলন গ্রন্থটির ভূমিকা লিখেছিলেন ইংরেজ কবি ডব্লু বি ইয়েটস।
পাশ্চাত্যে সমালোচনা
গীতাঞ্জলি: দ্য সং অফারিংস‎ প্রকাশনার পর লন্ডনের পত্র-পত্রিকায় আলোচনা-সমালোচনা মুদ্রিত হয়। লন্ডনে রথেনস্টাইনের বাসগৃহে কবি ইয়েটস্ যেদিন বন্ধু-বান্ধবকে গীতাঞ্জলি থেকে পাঠ করে শুনিয়েছিলেন সেদিন ঐ আসরে কবি মে সিনক্লেয়ার উপস্থিত ছিলেন। রবীন্দ্রনাথের কবিতায় অভিভূত হয়ে তিনি নিঃসংকোচে লিখেছিলেন : “রবীন্দ্রনাথের কবিতায় মানুষের সাধারণ আবেগমথিত নিবেদনের মিলন হয়েছে এমন এক সঙ্গীত ও ছন্দে যা সুইনবার্নসুইনবার্নের চেয়েও পরিশীলীত। এমন এক সঙ্গীত ও ছন্দ যা পশ্চিমী শ্রোতার কাছে অচিন্তনীয়, যাতে আছে শেলীর অপার্থিব চেতনা, অদ্ভুত সূক্ষ্মতা ও তীব্রতা.... এবং তা এমন সহজিয়া রীতিতে যাতে এই যাদুকরী-আবেশকেও মনে হয় পৃথিবীর সবচে’ স্বাভাবিক রূপবন্ধ। মিল্টনও না, সে মানুষের হৃদয়ের তুলনায় বড় বেশি জাঁকালো ; ওয়ার্ডসওয়ার্থও নয়, সে বড় সূক্ষ্ম আর অন্তর্লীন .... এমনকি দান্তেও নয় যদিও তিনি বাংলার এই মরমিয়া কবির খুব কাছাকাছি।”
দি টাইমস্-এর সুবিখ্যাত সাহিত্য-সাময়িকী যা টাইমস লিটারেরী সাপ্লিমেন্ট (টিএলএস) নামে খ্যাত তার ৭ নভেম্বর ১৯১২ সংখ্যায় (পৃ. ৪৯২) প্রকাশিত আলোচনাটিই প্রথম মুদ্রিত গ্রন্থালোচনা। তখনো রবীন্ত্রনাথ নোবেল পুরস্কার লাভ করেনি নি। আলোচনাটির শুরুতে বলা হয়েছে, "যে-কোনো শিল্পের অধোগতির কারণ হলো বিষয়-বস্তুর দীনতা, আর ব্যক্তিকেন্দ্রিকতার আদি স্তর থেকে সার্বজনীনতার পর্যায়ে উত্তরণের প্রয়োজনীয় মননশক্তি যদি না থাকে তাহলে কবিতা সবসময়ই এই দীনতায় আক্রান্ত হবে। যে-সমাজে ভাববাদিতা বিপুলভাবে বর্তমান, সে-সমাজে প্রাণময় শিল্প হিসেবে বেঁচে থাকতে হ’লে কবিতাকে উৎক্রান্তি সাধন করতেই হবে। তা’ না হ’লে, শিল্পের খাতিরে, কবি-শক্তি পর্যবসিত হবে অচল মননশীলতায়, ব্যর্থ হবে নিছক বিদগ্ধ ব্যতিরেকে অন্য কারো মনে সাড়া জাগাতে। ভাবকে জয় করতে না-পারলে ভাবের কাছে পর্যদুস্ত কাব্য পরিণত হ’বে গদ্যে। অতীতে কবিতা যেমন ঘটনা-আলোড়িত আবেগের বাহন হয়েছে, তেমনি (এখন) কবিতাকে লিখতে হবে কী ক’রে ফুটিয়ে তোলা যায় ভাবোৎসারিত আবেগ ; আর তা’ করতে যেয়ে কবিতাকে সেই কবিতাই থাকতে হ’বে যার রয়েছে প্রৌঢ় সাংগীতিকতা, উপমা-অলংকার আর নিষ্কম্প্র মূল্যবোধ। আর এই সমস্যাতেই এ যুগের কবিতা আক্রান্ত, এর অস্তিত্ব বিপন্ন; তাই অবাক হওয়ার কিছু নেই যে ইয়েটস সাহেব সেই ভারতীয় কবির রচনাকে সানন্দে সম্ভাষণ জানাবেন যিনি অনায়াসে ঐ সমস্যাটির সমাধান করেছেন বলে মনে হয়, যেভাবে হাজার বছর আগে চীনা চিত্রকলা রাহুমুক্ত হয়েছিল।"
এথেমিয়াম পত্রিকায় লেখা হয়েছিল, "তাঁর (রবীন্দ্রনাথের) কবিতামালায় এমন এক স্নিগ্ধ প্রশান্তি রয়েছে যার শিক্ষা পশ্চিমের অশান্ত-চিত্ত মানুষের বড় দরকার।"
টি. ডব্লু. রলেস্টন ১১০০ শব্দের দীর্ঘ প্রবন্ধে লিখেছিলেন, "জীবনের মৌল বিষয়ের সঙ্গে এই কবিতাগুলি এতো ঘনিষ্ঠভাবে সংশ্লিষ্ট যে এর চেতনা, এবং এমনকি, এর বাকপ্রতিমার একটি বিশ্বজনীন তাৎপর্য রয়েছে।
নোবেল পুরস্কার প্রাপ্তি
১৯১৩ খ্রিষ্টাব্দে এই গ্রন্থের জন্য তিনি সাহিত্যে নোবেল পুরস্কার অর্জন করেন। ইংরেজ লেখক এবং রয়্যাল সোসাইটির সদস্য স্টার্জ মুর নোবেল পুরস্কারের জন্য রবীন্দ্রনাথকে মনোনয়ন দিয়েছিলেন। এই মনোনয়ন সুইডিশ একাডেমীকে বিস্মিত করেছিল। তবে একাডেমীর সদস্য পার হলস্টর্ম রবীন্দ্রনাথের ব্যাপারে উৎসাহী ছিলেন। রবীন্দ্রনাথের প্রধান প্রতিদ্বন্দ্বী ছিলেন ফরাসি লেখক এমিল ফগ। তবে আরেকজন একাডেমী সদস্য ভার্নার লন হেইডেনস্টাম রবীন্দ্রনাথের পক্ষে প্রশস্তিপূর্ণ এমন জোরালো ও লিখিত বক্তব্য দেন যাতে সকল সংশয়ের অবসান হয় এবং রবীন্দ্রনাথকে নোবেল পুরস্কার দেয়ার সিদ্ধান্ত নেয়া হয়। ১৯১৩ খ্রিষ্টাব্দের ১০ নভেম্বর বুধবার সাহিত্যে নোবেল ঘোষণা করা হয়। পর দিন খবরটি ইংল্যান্ডের বিভিন্ন পত্র-পত্রিকায় মুদ্রিত হয় ; কিন্তু তা বিলম্বে কলকাতায় পৌঁছে। ১৫ নভেম্বর সন্ধ্যায় তারবার্তার মাধ্যমে খবর আসে যে রবীন্দ্রনাথকে সাহিত্যে নোবেল পুরস্কারে ভূষিত করা হয়েছে। গীতাঞ্জলি (১৯১২) সহ সেই সময় সামান্য যে কিছু রবীন্দ্ররচনার অনুবাদ পাশ্চাত্য পাঠক মহলে পরিচিতি লাভ করেছিল, পুরস্কারের ঘোষণাপত্রে সেসবের ভূয়সী প্রশংসা করে সুইডিশ আকাদেমি।
মবিনউদ্দিন আহমদ
মবিনউদ্দিন আহমদ বাংলাদেশের সাহিত্যিক ও ছোটগল্পকার ছিলেন। ছোটগল্পে বিশেষ অবদানের জন্য তিনি ১৯৬১ সালে বাংলা একাডেমি পুরস্কার পান।
চন্দ্রবিন্দু (ব্যান্ড)
চন্দ্রবিন্দু কলকাতার একটি বাংলা ব্যান্ড দল। তাদের নাম নেয়া হয়েছে বাংলা বর্ণমালার শেষ অক্ষর চন্দ্রবিন্দু ঁথেকে। এছাড়া জনপ্রিয় বাংলা ছড়াকার সুকুমার রায়ের ননসেন্স ছড়ার বই হযবরল এর একটি উক্তি থেকেও তারা এই নাম রাখার প্রেরণা পেয়েছেন।
১৯৮৯ সালে যাত্রা শুরু করে চন্দ্রবিন্দু। ব্যান্ডটি চন্দ্রিলের বিদ্রুপাত্মক, কথ্য ভাষার গানের কথার জন্য পরিচিত। এসব কথায় সাম্প্রতিক ঘটনা এবং সাংস্কৃতিক পরিমন্ডলের বিভিন্ন সূত্র দেয়া থাকে। এছাড়া তারা উপল ও অনিন্দ্যের লেখা ভিন্ন ধাঁচের গানও পরিবেশন করে থাকে।
নামের উৎপত্তি
বংলা বর্ণমালার শেষ অক্ষর চন্দ্রবিন্দু ঁ থেকে ব্যান্ডটির নাম নেয়া হয়েছে। নামটি জনপ্রিয় বাংলা ছড়াকার সুকুমার রায়ের ননসেন্স ছড়ার বই হযবরল এর একটি উক্তি নির্দেশ করে: বেড়াল বলল, “বেড়ালও বলতে পার, রুমালও বলতে পার, চন্দ্রবিন্দুও বলতে পার।” আমি বললাম, “চন্দ্রবিন্দু কেন?”
শুনে বেড়ালটা “তাও জানো না?” বলে এক চোখ বুজে ফ্যাচ্‌ফ্যাচ্ করে বিশ্রীরকম হাসতে লাগল। আমি ভারি অপ্রস্তুত হয়ে গেলাম। মনে হল, ঐ চন্দ্রবিন্দুর কথাটা নিশ্চয় আমার বোঝা উচিত ছিল। তাই থতমত খেয়ে তাড়াতাড়ি বলে ফেললাম, “ও হ্যাঁ-হ্যাঁ, বুঝতে পেরেছি।”
বেড়ালটা খুশি হয়ে বলল, “হ্যাঁ, এ তো বোঝাই যাচ্ছে— চন্দ্রবিন্দুর চ, বেড়ালের তালব্য শ, রুমালের মা— হল চশমা। কেমন, হল তো?”
মানভূম মহাবিদ্যালয়
মানভূম মহাবিদ্যালয় পশ্চিমবঙ্গের পুরুলিয়া জেলার একটি কলেজ। জেলার দক্ষিণাঞ্চলের মানবাজারে মানবাজার-বরাবাজার সড়ক ( গঙ্গানারায়ন সিং রোড)-এর ধারে ও সিধু কানহো বিরসা বিশ্ববিদ্যালয়ের অন্তর্ভুক্ত এই মহাবিদ্যালয় প্রতিষ্ঠিত।
ইতিহাস
সমাজসেবী নকুল মাহাতো ও স্থানীয় মানুষদের উৎসাহে ও দানে ১৯৮৬ সালে এই কলেজ গড়ে উঠে। জেলার প্রত্যন্ত দক্ষিণাঞ্চলের ছাত্রছাত্রী বিশেষত স্থানীয় আদিবাসী সমাজের নবীন প্রজন্মের উচ্চশিক্ষায় এই কলেজের বিশেষ ভূমিকা রয়েছে।
পাঠক্রম
বর্তমানে এখানে সাঁওতালি ভাষা শিক্ষারও বন্দ্যোবস্ত করা হয়েছে। কলেজে বিএ, বিএসসি পাঠ্যক্রমের মোট চারটি বিষয়ে অনার্স-সহ মোট এগারোটি বিষয়ে ও অ্যাকাউন্টেন্সিতে অনার্স-সহ বিকম পড়ানো হয়। স্থানীয় সাংসদ ও বিধায়কদের এলাকা উন্নয়ন তহবিলের অর্থে এই কলেজের পরিকাঠামোটি গড়ে ওঠে ও একটি ছাত্রাবাস নির্মিত হয়।
দারুল ইফতা
thumb|
মিশরের দারুল ইফতা ( دار الإفتاء المصرية   Dār al-Iftā' al-Miṣriyyah ) একটি মিশরীয় ইসলামিক পরামর্শদাতা, বিচারপতি এবং সরকারি সংস্থা মিশরে ইসলাম ও ইসলামী আইনি গবেষণার কেন্দ্র হিসাবে প্রতিষ্ঠিত হয়েছে ১৩১৩ হিজরি / ১৮৯৯ খ্রিস্টাব্দে। এটি প্রতিদিন এবং সমসাময়িক বিষয়ে ফতোয়া জারি করার মাধ্যমে মুসলমানদের ধর্মীয় দিকনির্দেশনা এবং পরামর্শ দেয়।
<sup class="noprint Inline-Template Template-Fact" data-ve-ignore="true" style="white-space:nowrap;">[ <span title="This claim needs references to reliable sources. (December 2015)">উদ্ধৃতি প্রয়োজন  ]
দার আল-ইফতী কুরআন ও ভবিষ্যদ্বাণীমূলক সাহিত্যের প্রতি দৃষ্টিভঙ্গি করেছেন এবং ইসলামের নীতিমালা অনুসারে মুসলমানদের জীবনযাপন করতে সাহায্য করার জন্য ইতিহাস জুড়ে ফকীহদের মতামত নিয়ে আলোচনা করেছেন যাতে তারা এই জীবনে সুখ পেতে পারে এবং সর্বোত্তম পুরস্কার প্রাপ্ত করতে পারে পরকাল।
দার আল-ইফতার অবস্থা
এটি প্রথম প্রতিষ্ঠিত হওয়ার পরে, মিশরের দার আল-ইফতা ইসলাম ও আইনি গবেষণার আন্তর্জাতিক প্রতিনিধিত্বকারী প্রধান প্রতিষ্ঠান হিসাবে প্রতিষ্ঠিত হয়েছে। এটি সমসাময়িক মুসলিমকে ধর্মীয় নীতিগুলির সাথে যোগাযোগ রেখে, সঠিক পথটি স্পষ্ট করে, ধর্মীয় ও পার্থিব জীবন সম্পর্কিত সন্দেহগুলি দূর করার মাধ্যমে এবং সমসাময়িক জীবনের নতুন ইস্যুগুলির জন্য ধর্মীয় আইন প্রকাশের মাধ্যমে ঐতিহাসিক এবং নাগরিক ভূমিকা পরিপূর্ণ করে।
মিশরের দার আল-ইফতা মিশরের ধর্মীয় ভিত্তির স্তম্ভগুলির মধ্যে রয়েছে যার মধ্যে আল-আজহার আল-শরীফ, আল-আজহার বিশ্ববিদ্যালয়, ধর্মীয় অনুদান মন্ত্রক এবং মিশরের দার-ইফতা অন্তর্ভুক্ত রয়েছে। মিশরে বিচার বিভাগের জন্য জনসাধারণকে রায় প্রদান ও পরামর্শ দেওয়ার ক্ষেত্রে এটি গুরুত্বপূর্ণ ভূমিকা পালন করে।
মিশরের দার আল-ইফতা মিশরীয় বিচার মন্ত্রকের অন্যতম বিভাগ হিসাবে শুরু হয়েছিল। এর পরামর্শের ভূমিকার পরিপ্রেক্ষিতে, অন্যদের মধ্যে মৃত্যুদণ্ডের শাস্তি মিশরের দার আল-ইফতাকে এই শাস্তি সম্পর্কে গ্র্যান্ড মুফতীর মতামত চেয়ে বোঝানো হয়েছে। দার আল-ইফতার ভূমিকা এই সময়ে থামবে না; এটি ঘরোয়া সীমানা দ্বারা সীমাবদ্ধ নয়, পুরো ইসলামী বিশ্ব জুড়ে মিশরের বাইরেও প্রসারিত।
যোগাযোগের ক্ষেত্রে বিশাল অগ্রগতির সাথে তাল মিলিয়ে, দার আল-ইফতা যোগাযোগ ও পরিবহনের নতুন যুগের দ্বারা পরিচালিত হয়ে গুণগত উত্তরণের দ্বারা আরোপিত বিশাল কাজগুলি হাতে নিয়েছে।
জলেশ্বর শিবমন্দির
জলেশ্বর শিবমন্দির ভারতের ওড়িশা রাজ্যের ভুবনেশ্বরে অবস্থিত একটি শিবমন্দির। মন্দিরটি কালারাহাঙ্গা গ্রামের দক্ষিণাংশে অবস্থিত যা পাতিয়া থেকে ২.০০ কিলোমিটার এবং চুয়াডাঙ্গাগড় থেকে ৬ কিলোমিটার দক্ষিণে ভুবনেশ্বরের উত্তরাংশে অবস্থিত। এই মন্দিরের আরাধ্য দেবতা বৃত্তাকার যোনিপিঠের উপর অধিষ্ঠিত শিবলিঙ্গ।
কিংবদন্তি
কিংবদন্তি অনুযায়ী রাজা চুয়াডাঙ্গাগদা লিঙ্গরাজের একনিষ্ঠ পূজারী ছিলেন। তিনি প্রতিদিন লিঙ্গরাজ মন্দিরে যেতেন। কিন্তু বর্ষা মৌসুমে প্রতিদিন লিঙ্গরাজ মন্দিরে যাওয়া সম্ভব হতো না। তাই দেবতা তাকে স্বপ্নাদেশ করেন পার্শ্ববর্তী পদ্ম পুকুরের মাঝখানে মন্দির নির্মাণের যেখানে তিনি জলাশয়ী রূপে অবস্থান করেন। দেবতার ইচ্ছাপূরণে তিনি জলেশ্বর পুকুরের পশ্চিমপাড়ে বর্তমান মন্দিরটি নির্মাণ করেন। পূজা অর্চনা এবং অন্যান্য কার্যক্রমের জন্য রাহাঙ্গা শাসনের ব্রাহ্মণ ও অন্যান্য সেবায়েতদের জন্য রাজা জমি প্রদান করেন। স্থানটি কালারাহাঙ্গা নামে পরিচিত।
বৈশিষ্ট্য
স্থানীয় জনশ্রুতি অনুযায়ী মন্দিরটি কেশরী শাসক পদ্ম কেশরী নির্মাণ করেন কিন্ত সোমবংশের বংশলতিকা সেটা নিশ্চিত করে না। শিববিবাহ, শিবরাত্রি, জন্মাষ্টমী, দোলপূর্ণিমা, শীতলাষষ্ঠী, চন্দন যাত্রা, পিণ্ডদান, ধনু মকর ইত্যাদি অনুষ্ঠান এখানে পালিত হয়। বিভিন্ন সামাজিক আচার যেমন বিবাহ উৎসব,  মুন্ডানাক্রিয়া ও বাগদান ইত্যাদির আয়োজন করা হয় এখানে। একটি বড় দেয়াল দিয়ে মন্দির চত্বরের চতুর্পাশ ঘেরা। দেয়ালের বাইরে পূর্বদিকে জলেশ্বর পুকুর, উত্তর ও দক্ষিণে ধানক্ষেত এবং পশ্চিম দিকে রাস্তা। পাশের নিচু ধানক্ষেতের অবস্থানের কারণে ধারণা করা হয় একসময় মন্দিরটি চারদিক থেকে পানিতে ঘেরা ছিলো যা স্থানীয় কিংবদন্তিকে সমর্থন করে।
স্থাপত্যশৈলী
মন্দিরটিতে একটি বিমান, একটি অন্তরাল, একটি জগমোহন আছে এবং অল্প কিছু দূরত্বে একটি নটমন্দির অবস্থিত। বিমানটি ৫.৪০ বর্গমিটার, অন্তরাল ১.৩০ মিটার এবং জগমোহন ৯.০০ বর্গমিটার। বিমানটি রেখাশৈলীর বড়, গান্ধী এবং মস্তকযুক্ত। মন্দিরটির জগমোহন পরশুরামেশ্বরের মত পরবর্তীতে নির্মিত।
উত্তর, দক্ষিণ ও পূর্বের কুলুঙ্গির প্রতিটির পরিমাপ ১.০৮ মিটার উঁচু ও ০.৫৬ মিটার চওড়া এবং ০.৫৬ মিটার গভীর। দক্ষিণে গণেশ, পূর্বে কার্তিক এবং উত্তরে মহিষমর্দিনী অবস্থান করছে। কুলুঙ্গির নিচের তলগর্ভিকা খাখড়ামুন্ডি নকশা এবং উপরের উর্ধগর্ভিকা কীর্তিমুখ মোটিফ দ্বারা নকশাকৃত। উত্তরের কুলুঙ্গিতে পার্বতীর স্থানে মহিষমর্দিনী অবস্থান করছেন যার দশটি হাত। অধিকাংশ হাত এবং সরঞ্জামাদি ধ্বংসপ্রাপ্ত হয়েছে। মনুষ্যরূপী অসুর কাটা মহিষের মধ্য থেকে বের হওয়ার চেষ্টা করছে। অসুরটি ছুটন্ত অবস্থায় আছে, ডান থেকে বামে সরছে। দুই অসুর শুম্ভ ও নিশুম্ভ অস্ত্র উঁচিয়ে ছুটছে। দুজন কাত্যায়নী ছুরি হাতে এই অসুরদের তাঁড়িয়ে নিয়ে যাচ্ছে। দক্ষিণের কুলুঙ্গিতে গণেশ পদ্ম ফুলের উপর ত্রিভঙ্গ মুদ্রায় দাঁড়িয়ে আছে। তার নিচের বাম হাত পরশুর হাতলে রাখা ও ডান হাতে অক্ষমালা ধরা এবং উপরের বামহাতে মোদকপাত্র এবং ডানহাতে ভাঙা দাঁত ধরা। মূর্তির মাথায় জটামুকুট পরা এবং উড়ন্ত বিদ্যাধারা পাখা দিয়ে হাওয়া করছে। মূর্তিটি মকর তোরণের সামনে অবস্থিত। ভিত্তির কাছে ঈঁদুর অবস্থান করছে। পূর্বের কুলুঙ্গিতে সজ্জিত ভিত্তির উপরে ত্রিভঙ্গ মুদ্রায় চার হাতযুক্ত কার্তিক বিরাজমান। তার উপরের ডান হাত ভাঙা।
কুঞ্জন নাদার
কুঞ্জন নাদার, ভট্টিওরকভু বীরাণ নামেও পরিচিত (ভট্টিওরকভুর নায়ক) তিনি ছিলেন একজন ভারতীয় রাজনীতিবিদ, আইনজীবী এবং আইনসভার সাবেক সদস্য। তিনি দুবার ত্রিবাঙ্কুর-কোচিন রাজ্য বিধানসভা এবং একবার মাদ্রাজ রাজ্য বিধানসভায় নির্বাচিত হয়েছিলেন।
১৯৫২ সালের নির্বাচনে তিনি স্বতন্ত্র প্রার্থী হিসাবে পারসালা আসন থেকে ত্রিবাঙ্কুর-কোচিন বিধানসভায় নির্বাচিত হয়েছিলেন। ১৯৫৪ সালের অন্তর্বর্তীকালীন নির্বাচনে আবারও তিনি নির্বাচিত হয়েছিলেন। তারপরে ১৯৬২ সালের নির্বাচনে কন্যাকুমারী জেলার পদ্মনাভপুরম আসন থেকে স্বতন্ত্র প্রার্থী হিসাবে তিনি মাদ্রাজ রাজ্য বিধানসভায় নির্বাচিত হয়েছিলেন।
ড্যান বিশপ
জেমস ড্যানিয়েল বিশপ (জন্ম জুলাই ১, ১৯৬৪) একজন আমেরিকান অ্যাটর্নি এবং রাজনীতিবিদ যিনি ২০১৯ সাল থেকে নর্থ ক্যারোলিনার নবম কংগ্রেসনাল জেলার জন্য মার্কিন প্রতিনিধি হিসাবে দায়িত্ব পালন করছেন।একজন রিপাবলিকান, তার জেলার মধ্যে রয়েছে দক্ষিণ-মধ্য মেকলেনবার্গ, ইউনিয়ন, অ্যানসন, রিচমন্ড, স্কটল্যান্ড, রবসন, হোক এবং দক্ষিণ মুর কাউন্টি। তিনি ২০১৫ থেকে ২০১৭ সাল পর্যন্ত নর্থ ক্যারোলিনা হাউস অব রিপ্রেজেন্টেটিভস এবং ২০০৫ থেকে ২০০৯ সাল পর্যন্ত মেকলেনবার্গ কাউন্টি কমিশনে দায়িত্ব পালন করেন। তিনি ২০১৭ থেকে ২০১৯ সাল পর্যন্ত নর্থ ক্যারোলিনা স্টেট সিনেটে দায়িত্ব পালন করেন।
বিশপ নর্থ ক্যারোলিনার তথাকথিত "বাথরুম বিল" এর প্রধান লেখক ছিলেন, যা ট্রান্সজেন্ডারদের তাদের জন্মের শংসাপত্রগুলিতে সংজ্ঞায়িত হিসাবে তাদের জৈবিক যৌনতা ব্যতীত অন্যান্য পাবলিক রেস্টরুম ব্যবহার করতে নিষেধ করেছিল। প্রতিক্রিয়ার ফলস্বরূপ, উত্তর ক্যারোলিনা রাজ্যে তাদের বিনিয়োগ প্রত্যাহার করার সিদ্ধান্ত নেওয়া কোম্পানি এবং অন্যান্য সংস্থা থেকে উল্লেখযোগ্য পরিমাণ রাজস্ব হারিয়েছে।
১০ সেপ্টেম্বর, ২০১৯-এ, বিশপ মার্কিন প্রতিনিধি পরিষদের বিশেষ নির্বাচনে ড্যান ম্যাকক্রেডির ৫০.৭% ভোটের ৪৮.৭% ভোট পেয়ে জিতেছেন।
শিক্ষা
বিশপ ১৯৮৬ সালে চ্যাপেল হিলের নর্থ ক্যারোলিনা বিশ্ববিদ্যালয় থেকে ব্যবসায় প্রশাসনে বিএস এবং ১৯৯০ সালে ইউনিভার্সিটি অফ নর্থ ক্যারোলিনা স্কুল অফ ল থেকে জেডি লাভ । তিনি সিগমা চি ভ্রাতৃত্বের সদস্য।
কাউন্টি কমিশন এবং নর্থ ক্যারোলিনা হাউস অফ রিপ্রেজেন্টেটিভস (২০০৫-২০১৬)
ডান|থাম্ব| ২০১৯ সালের সেপ্টেম্বরে [[মার্কিন যুক্তরাষ্ট্রের রাষ্ট্রপতি|রাষ্ট্রপতি ডোনাল্ড ট্রাম্পের সাথে বিশপ]] বিশপ ২০০৪ থেকে ২০০৮ সাল পর্যন্ত মেকলেনবার্গ কাউন্টি কমিশনের সদস্য ছিলেন। রাজনীতি থেকে ছয় বছরের অনুপস্থিতির পরে, তিনি একক মেয়াদে (২০১৫-১৭) দক্ষিণ শার্লট আসন থেকে নর্থ ক্যারোলিনা হাউস অফ রিপ্রেজেন্টেটিভস-এ নির্বাচিত হন, একটি লিবারেল প্রতিদ্বন্দ্বী, কিন্তু এরিক কোনও ডেমোক্রেটিক ছাড়াই কেবলের বিরুদ্ধে দৌড়েছিলেন। বিশপের জেলা ছিল হাউস ডিস্ট্রিক্ট ১০৪। তিনি রুথ স্যামুয়েলসনের স্থলাভিষিক্ত হন, যিনি হাউস থেকে অবসর নিয়েছিলেন।
মুহাম্মদ গিয়াস উদ্দিন
মুহাম্মদ গিয়াস উদ্দিন বাংলাদেশ জাতীয়তাবাদী দলের রাজনীতিবিদ, মুক্তিযোদ্ধা ও নারায়ণগঞ্জ-৪ (ফতুল্লা-সিদ্ধরগঞ্জ) আসনের সাবেক সাংসদ। তিনি ২০০১ অষ্টম জাতীয় সংসদের নির্বাচিত সংসদ সদস্য।
জন্ম ও প্রাথমিক জীবন
মুহাম্মদ গিয়াস উদ্দিন নারায়ণগঞ্জ জেলার সদর উপজেলার সিদ্ধিরগঞ্জ ইউনিয়নে জন্মগ্রহণ করেন।
রাজনৈতিক ও কর্মজীবন
মুক্তিযোদ্ধা মুহাম্মদ গিয়াস উদ্দিন ৮০ দশকে জাতীয় পার্টির রাজনীতিতে সক্রীয় ছিলেন। তিনি সিদ্ধিরগঞ্জ ইউনিয়ন ও নারায়ণগঞ্জ সদর উপজেলার চেয়ারম্যান ছিলেন। এরশাদের পতনের পর ৬ ডিসেম্বর ১৯৯০ সালে বাংলাদেশ আওয়ামী লীগে যোগ দেন। ২০০১ সালে আওয়ামী লীগের মনোনয়ন বঞ্চিত হয়ে নির্বাচনের অল্প কিছুদিন আগে বাংলাদেশ জাতীয়তাবাদী দলে যোগ দিয়ে বর্তমানে বিএনপির কেন্দ্রীয় নির্বাহী কমিটি সদস্য। ২০০১ অষ্টম জাতীয় সংসদ নির্বাচনে নারায়ণগঞ্জ-৪ (ফতুল্লা-সিদ্ধরগঞ্জ) আসন থেকে বাংলাদেশ জাতীয়তাবাদী দলের মনোনয়ন নিয়ে আওয়ামী লীগের প্রার্থী শামীম ওসমানকে পরাজিত করে সংসদ সদস্য নির্বাচিত হয়েছিলেন।
হাইলিয়েমান্দি
হাইলিয়েমান্দি (Haileymandi) ভারতের হরিয়ানা রাজ্যের গুরগাঁও জেলার একটি শহর।
জনসংখ্যার উপাত্ত
এখানে সাক্ষরতার হার ৬৯%। পুরুষদের মধ্যে সাক্ষরতার হার ৭৬% এবং নারীদের মধ্যে এই হার ৬২%। সারা ভারতের সাক্ষরতার হার ৫৯.৫%, তার চাইতে হাইলিয়েমান্দি এর সাক্ষরতার হার বেশি।
এই শহরের জনসংখ্যার ১৪% হল ৬ বছর বা তার কম বয়সী।
নং কং জেলা
নং কং হল ভিয়েতনামের উত্তর মধ্য উপকূল অঞ্চলের থান হোয়া প্রদেশের একটি জেলা ।
২০০৩ সালের শুমারি হিসাবে জেলার জনসংখ্যা ১৮৫০৫২ জন। জেলাটি ২৮৬টি কিমি² এলাকা জুড়ে রয়েছে । জেলার রাজধানী নং কং- এ অবস্থিত।
শঙ্খবেলা
শঙ্খবেলা হল একটি জনপ্রিয় বাংলা চলচ্চিত্র যা পরিচালনা করেন অগ্রগামী। এই চলচ্চিত্রটি ১৯৬৬ সালে অনুরাধা ফিল্মস ব্যানারে মুক্তি পেয়েছিল এবং এই চলচ্চিত্রটি সংগীত পরিচালনা করেছিলেন সুধীন দাসগুপ্ত। এই চলচ্চিত্রটির মুখ্য চরিত্রে অভিনয় করেন উত্তম কুমার, মাধবী মুখোপাধ্যায়, বসন্ত চৌধুরী, ইরা ব্যানার্জী।
ভারতীয় গিরগিটি
ভারতীয় গিরগিটি (Chamaeleo zeylanicus) গিরগিটি প্রজাতির সদস্য, যা প্রধানত ভারত, শ্রীলঙ্কা ও দক্ষিণ এশিয়ার অন্যান্য জায়গায় দেখা যায়। অন্যান্য গিরগিটি প্রজাতির মতো এদেরও লম্বা জিভ ও পা আছে। আঁকড়ে ধরতে সক্ষম লেজ ও স্বাধীন সঞ্চারনক্ষম চোখ এদের মধ্যে বিদ্যমান। এরা তাদের গাত্রবর্ণ পরিবর্তন করতে সক্ষম।
বাসস্থান
এদের ভারতে, গঙ্গা নদীর দক্ষিণে ও শ্রীলঙ্কায় দেখতে পাওয়া যায়।
বিবরণ
এদের সন্ধি যুক্ত পায়ের আঙুল বিদ্যমান। এরা রঙ পরিবর্তন করতে সক্ষম। এদের চোখ ৩৬০ ডিগ্রি দেখতে সক্ষম।
আমজাদ মাহবুব
অক্টোবরে ২০১৮, তাকে ২০১৮–১৯ আইসিসি টি২০ বিশ্বকাপ এশিয়া বাছাইপর্ব প্রতিযোগিতার জন্য পূর্ব উপ-অঞ্চল গ্রুপে সিঙ্গাপুরের স্কোয়াডে ছিলেন। পরে একই মাসে, ওমানের ২০১৮ আইসিসি বিশ্ব ক্রিকেট লিগ তৃতীয় বিভাগ প্রতিযোগিতার জন্য তাকে সিঙ্গাপুরের দলে অন্তর্ভুক্ত ছিলেন।
২০১৯ সালের জুলাইয়ে, ২০১৮-১৯ আইসিসি টি২০ বিশ্বকাপ এশিয়া বাছাই প্রতিযোগিতার আঞ্চলিক ফাইনালের জন্য তাকে সিঙ্গাপুরের টুয়েন্টি২০ আন্তর্জাতিক (টি২০আই) দলের অধিনায়ক হিসাবে মনোনীত করা হয়েছিল। তিনি ২২ জুলাই ২০১৯ এ কাতারের বিপক্ষে সিঙ্গাপুরের হয়ে টুয়েন্টি২০ আন্তর্জাতিক ক্রিকেটে অভিষেক করেন।
২০১৯ সালের সেপ্টেম্বরে, তাকে ২০১৯ মালয়েশিয়া ক্রিকেট বিশ্বকাপ চ্যালেঞ্জ লিগ এ প্রতিযোগিতার জন্য সিঙ্গাপুর স্কোয়াডের অধিনায়ক মনোনীত করা হয়েছিল।
আসিম ইবনে আবি আল-নাজুদ
আবু বকর 'আসিম ইবনে আবি আল-নাজুদ আল-আসাদি (মৃত্যু ৭৪৫ খ্রি:/ ১২৭ হি:), সাধারণত আসিম ইবনে আবি আন-নাজুদ নামে তিনি পরিচিত ছিলেন। কিরআত-এর সাতটি প্রাথমিক ক্বারী-এর একজন।
জয়া আফরোজ
জয়া আফরোজ (Zoya Afroz; ज़ोया अफ़रोज़, জন্ম: জানুয়ারী ১০, ১৯৯৪) হলেন একজন ভারতীয় অভিনেত্রী এবং মডেল যিনি মূলত হিন্দি চলচ্চিত্রে কাজ করে থাকেন। তিনি ২০১৩ সালের ক্রাউন পন্ডস ফেমিনা মিস ইন্দোর বিজয়ী। এরপর তিনি ২০১৩ সালের ২৪ মার্চের মুম্বাইয়ের যশ রাজ স্টুডিওতে অনুষ্ঠিত পন্ডস ফেমিনা মিস ইন্ডিয়ার ২০১৩ সালের ৫০ তম সংস্করণে পন্ডস এর ফেমিনা মিস ইন্ডিয়া ইন্টারন্যাশনাল ২০১৩ হিসেবে সম্মানিত হন। এছাড়াও তিনি একজন শিশু শিল্পী হিসেবে অনেকগুলি চলচ্চিত্র, টেলিভিশন ধারাবাহিক এবং বাণিজ্যিক ধারায় কাজ করেছেন।
প্রাথমিক জীবন ও শিক্ষা
জয়া আফরোজ ভারতের উত্তর প্রদেশের লক্ষ্ণৌতে জন্মগ্রহণ করেছিলেন। তিনি আর.এন. উচ্চ বিদ্যালয় থেকে তার স্কুল জীবন সমাপ্তির পর মুম্বাইয়ের বিলে পার্লের মিথিবাই কলেজে স্নাতকের জন্য যোগদান করেছিলেন।
কর্মজীবন
আফরোজ মাত্র ৩ বছর থেকে তার কর্মজীবন শুরু করেন।
লেস্ট্রানিকাস ট্রান্সপেক্টাস
হোয়াইট ব্যান্ডেড হেজ ব্লু (বৈজ্ঞানিক নাম: Lestranicus transpectus (Moore]) 'লাইসিনিডি' গোত্রের এবং 'পলিয়োম্যাটিনি' উপগোত্রের অন্তর্ভুক্ত ছোট আকার বিশিষ্ট প্রজাতি। ভারতএ এই প্রজাতির অধীনে কোন উপ-প্রজাতি তালিকাভুক্ত নেই।
বিস্তার
এই প্রজাতি ভারত এর সিকিম থেকে অরুনাচল প্রদেশ, নেপাল, ভূটান এবং মায়ানমার এর বিভিন্ন অঞ্চলে দেখা যায়।
শেখ আব্দুর রহমান
শেখ আব্দুর রহমান বাংলাদেশের বাগেরহাট জেলার রাজনীতিবিদ ও মুক্তিযোদ্ধা। তিনি তৎকালীন খুলনা-২ ও বাগেরহাট-২ আসনের সংসদ সদস্য ছিলেন।
প্রাথমিক জীবন
শেখ আব্দুর রহমান বাগেরহাট জেলায় জন্মগ্রহণ করেন।
রাজনৈতিক জীবন
শেখ আব্দুর রহমান একজন মুক্তিযোদ্ধা ছিলেন। তিনি ৬ দফা আন্দোলন, ভাষা আন্দোলন ও বাংলাদেশের স্বাধীনতা যুদ্ধে অংশগ্রহণসহ তৎকালীন সকল রাজনৈতিক কর্মকাণ্ডে সক্রিয় ভূমিকা রাখেন। ১৯৭৩ সালের প্রথম জাতীয় সংসদ নির্বাচনে তিনি বাংলাদেশ আওয়ামী লীগের মনোনয়ন নিয়ে খুলনা-২ আসন থেকে ও ১৯৮৬ সালের তৃতীয় জাতীয় সংসদ নির্বাচনে জাতীয় পার্টির মনোনয়ন নিয়ে বাগেরহাট-২ আসন থেকে সংসদ সদস্য নির্বাচিত হন।
১৯৯১ সালের পঞ্চম জাতীয় সংসদ নির্বাচনে তিনি জাতীয় পার্টির মনোনয়ন নিয়ে বাগেরহাট-২ আসন থেকে পরাজিত হয়েছিলেন।
ভাগ্য
ভাগ্য (Luck) এর সংজ্ঞা দার্শনিক, ধর্মীয়, রহস্যময়তা এবং আবেগের দ্বারা ভিন্ন ভিন্ন ভাবে ব্যাখ্যা করা হয়। যখন একজনের নিয়ন্ত্রণ ছাড়াই একটি বিষয় চিন্তা করা হয় যেখানে তার ইচ্ছা, অভিপ্রায় বা প্রত্যাশিত ফলাফলের বিষয়ে অন্ততপক্ষে দুটি ধারণা থাকে যা সাধারণত মানুষ মনে করে, যেমন তারা প্রজ্ঞাপূর্ণ অর্থে এবং বর্ণনামূলক অর্থে ব্যবহৃত হয়। প্রজ্ঞাপূর্ণ অর্থে ভাগ্য হল একটি অতিপ্রাকৃত এবং নির্ণায়ক ধারণা যেখানে কিছু শক্তি (যেমন দেবতা বা আত্মা) আছে যা পদার্থবিজ্ঞানের নির্দিষ্ট কিছু নিয়মানুযায়ী ঘটতে পারে। এটি হল বর্ণনামূলক অর্থ মানুষ যখন বলে যে তারা "ভাগ্য বিশ্বাস করে না"। বর্ণনামূলক অর্থে লোকেরা যখন ভাগ্য নিয়ে কথা বলে তখন এটি সৌভাগ্য বা দুর্ভাগ্যজনক এমনকি অভাবনীয় হতে পারে। অতএব, ভাগ্যের সাংস্কৃতিক দৃষ্টিভঙ্গি বিশ্বাস বা কুসংস্কারের দিক থেকে এর ব্যাখ্যার ধরন ভিন্ন হতে পারে । উদাহরণস্বরূপ, রোমানরা ভাগ্য বলতে দেবী ফরটোনাকে বিশ্বাস করে, যদিও দার্শনিক ড্যানিয়েল ডেনেট বিশ্বাস করেন যে একজন ব্যক্তি বা জিনিসের পরিবর্তে "ভাগ্য হল কেবলমাত্র ভাগ্য"। কার্ল জং ভাগ্যকে সংকোচন হিসেবে চিহ্নিত করেছিলেন, শুধু তাই নয় তাকে তিনি "একটি অর্থবহ কাকতালীয় ঘটনা" হিসেবে বর্ণনা করেছিলেন।
=উৎপত্তি এবং সংজ্ঞা=
ইংরেজি বিশেষ্য ভাগ্য প্রথম দেখা যায় ১৪৮০ এর দশকে। নিম্ন জার্মান (ডাচ বা ফরাসী ভাষায়) লাক(luk) হল গেলাক(geluck) এর সংক্ষিপ্ত রূপ (মধ্যম উচ্চ জার্মান gelücke) থেকে ধার করা হয়েছে। পুরানো স্লাভিক শব্দ লুকিজ (лукый) - নিয়তি দ্বারা নির্দেশ করা হয়েছিল এবং পুরাতন রাশিয়ান লাকজ(luchaj) (лучаи) দ্বারা ভাগ্য নির্দেশ করা হয়েছিল । এটি সম্ভবত একটি জুয়া খেলার মত ইংরেজিতে প্রবেশ করেছিল এবং জুয়া খেলার প্রেক্ষাপটে শব্দটি একটি লাইনের মাধ্যমে প্রকাশ করা হয়েছে; ভাগ্য হল ব্যক্তিগত ঘটনার সম্ভাবনা বুঝার একটি উপায়। ভাগ্যের তিনটি দিক রয়েছে যা সুযোগ বা সম্ভাবনার মাধ্যমে একে অন্য থেকে আলাদা করে থাকে।
মধ্যযুগের শেষভাগে ভাগ্য গ্রহণের আগে পুরনো ইংরেজি ও মধ্য ইংরেজি শব্দ গতির সাথে "সৌভাগ্য" এর ধারণা প্রকাশ করেছিল (মধ্য ইংরেজি গতি(Spede), পুরনো ইংরেজি গতি(sped); গতির অর্থ "সৌভাগ্য" ছাড়াও "সমৃদ্ধি, লাভ, প্রাচুর্য" এর মত ব্যাপক অর্থ ছিল; এটি সম্ভাব্যতা বা সুযোগের ধারণার সাথে নয় বরং ভাগ্য বা ঐশ্বরিক সহায়তার সাথে সম্পর্কিত ; সাফল্যের একটি সহায়তাকারীকেও গতি বলা যেতে পারে, যেমন "খ্রিস্ট আমাদের গতি হও" (উইলিয়াম রবার্টসন, ফ্রাসেওলজিয়া সাধারণ, ১৬৯৩)।
সম্ভাব্যতার ধারণাটি ল্যাটিন ধার করা শব্দ সুযোগ দ্বারা প্রকাশ করা হয়েছিল যা ত্রয়োদশ শতকের শেষের দিকে মধ্য ইংরেজিতে গৃহীত হয়েছিল, আক্ষরিক অর্থে ল্যাটিন ক্যাডেনশিয়া( "পতনশীল") "ফরাসি" শব্দ শান্স(cheance) থেকে এসেছিল । ফরটোনা রোমান ভাগ্যের দেবী মধ্যযুগীয় সময়ে একটি রূপক হিসাবে জনপ্রিয় ছিল, যদিও এটি কঠোরভাবে খ্রিস্টীয় ধর্মতত্ত্বের সঙ্গে মিলিত ছিল না, এটা উচ্চ মধ্যযুগে শিখেছি বৃত্তিতে জনপ্রিয় হয়ে ওঠে ঈশ্বরের একজন সেবক হিসাবে তাকে চিত্রিত করা হয়েছিল এবং চারিত্রিকভাবে "চটপটে" বা অনির্দেশ্য উপায়ে সাফল্যের বা ব্যর্থতার দায়ভার তার উপর পরে, আর এইভাবেই সুযোগের ধারণা প্রবর্তন করা হয়েছিল।
=ব্যাখ্যা= ভাগ্যকে ভিন্ন ভিন্ন উপায়ে ব্যাখ্যা করা এবং বোঝা যায়।
নিয়ন্ত্রণের অভাব হিসাবে
ভাগ্য বলতে তাই বোঝায় ব্যক্তির নিয়ন্ত্রণের বাইরে থাকে। এই দৃষ্টিকোণ থেকে ঘটনা হল তাই যার মাধ্যমে সুযোগ তৈরি হচ্ছে, উদাহরণস্বরূপ একজন ব্যক্তির জন্মের স্থানের কথা বলা যায় যেখানে কোন অনিশ্চয়তা জড়িত নেই অথবা যেখানে অনিশ্চয়তা অপ্রাসঙ্গিক। এই কাঠামোর দিক থেকে যে কেউ তিনটি ভিন্ন ধরনের ভাগ্যের মধ্যে পার্থক্য করতে পারে:
ভুলত্রুটি
আরেকটি মতামত হল যে "ভাগ্য ব্যক্তিগতভাবে গ্রহণ করা হয়।" ভাগ্যের যৌক্তিক পদ্ধতি মূলত সম্ভাব্যতার নিয়মগুলি এবং অবৈজ্ঞানিক বিশ্বাসের ব্যাপারে উদাসীনতা এর অন্তর্ভুক্ত। যুক্তিবাদীরা মনে করেন যে ভাগ্যে বিশ্বাস হল নিম্নমানের যুক্তি বা কামনা বাসনার একটি ফলাফল। যুক্তিবাদীদের কাছে, যিনি ভাগ্যে বিশ্বাসী তিনি দাবি করেন যে ভাগ্য তার উপর প্রভাব ফেলেছে "পোস্ট হক এ্যারগো প্রপটার হক" যৌক্তিক ভুল ধারণা : যেহেতু দুটি ঘটনা ক্রমান্বয়ে সংযুক্ত হয় তাই সাধারণভাবে তারা কার্যকরীভাবেও সংযুক্ত হয় :
এ ঘটে (ভাগ্য ইভেন্ট বা কর্মকে আকৃষ্ট করে) এবং তারপর বি ঘটে; এইভাবে এ বি কে প্রভাবিত করে।
এই বিষয়ের উপর লেখা সমসাময়িক লেখক বিশ্বাস করেন যে ভাল ভাগ্যের সংজ্ঞা হচ্ছে: যারা ভাল স্বাস্থ্য উপভোগ করে; যাদের জীবনের লক্ষ্য অর্জনের শারীরিক এবং মানসিক ক্ষমতা আছে; যাদের ভাল চেহারা আছে, মনে সুখ আছে এবং যাদের জীবন দুর্ঘটনা প্রবণ নয়।
যুক্তিবাদী দৃষ্টিকোণ থেকে সম্ভাব্যতা শুধুমাত্র নৈমিত্তিক সংযোগ দ্বারা প্রভাবিত হয়।
জুয়া খেলোয়াড়ের ভুলত্রুটি এবং বিপরীত জুয়া খেলোয়াড়ের ভুলত্রুটি উভয়ই ভাগ্যের উপর সাধারণ বিশ্বাসকে ব্যাখ্যা করে। তারা যেসব ইভেন্টের পূর্বাভাস দেয়া যায়না তাদের অস্বীকার করতেছেন: "আমি সপ্তাহে সাত দিন ঘূর্ণিত হইনি, তাই আমি স্পষ্টভাবে এক রাতে ঘুরবো"।
একটি মূল হিসাবে
সৌভাগ্য নিয়ে আধ্যাত্মিক বা অলৌকিক বিশ্বাসের একটি ক্রম আছে। এই বিশ্বাসগুলি একে অন্যের থেকে আলাদা হতে পারে, তবে বেশিরভাগ ক্ষেত্রে সবাই সম্মত হয় যে নির্দিষ্ট রীতিনীতি সম্পাদন বা নির্দিষ্ট পরিস্থিতিতে এগুলো এড়ানো দ্বারা আধ্যাত্মিক উপায়ে ভাগ্য প্রভাবিত হতে পারে।
ভাগ্য ভাগ্যবান এবং দুর্ভাগ্যজনক ঘটনাগুলির জড়িত একটি বিশ্বাসও হতে পারে। ভাগ্য হল কুসংস্কারের একটি ফর্ম যা বিভিন্ন ব্যক্তিদের দ্বারা ভিন্নভাবে ব্যাখ্যা করা হয়। কার্ল জং শব্দটিকে সংকোচন হিসেবে ব্যবহার করেছিলেন, যাকে তিনি "একটি অর্থবহ কাকতালীয় বিষয়" হিসেবে বর্ণনা করেছিলেন।
আব্রাহামিক ধর্ম বিশ্বাস করে যে আল্লাহ/ঈশ্বর ভবিষ্যতের ঘটনা নিয়ন্ত্রণ করেন; ভাগ্যে বিশ্বাস করাকে বুক অব ঈসাইয়ার ৬৫ অধ্যায়ে সমালোচনা করা হয়েছে, আয়াত ১১-১২: